గోల్‌మాల్ గోవిందం

గోల్‌మాల్ గోవిందం 1992, ఫిబ్రవరి 8న విడుదలైన తెలుగు చలనచిత్రం. తాతినేని రామారావు దర్శకత్వం వహించిన ఈ చిత్రంలో రాజేంద్ర ప్రసాద్, అనూష జంటగా నటించగా, కె. చక్రవర్తి సంగీతం అందించాడు.  ప్రసాద్ ఆర్ట్ ప్రొడక్షన్ పతాకంపై ఎ.వి. సుబ్బారావు నిర్మాణ సారథ్యంలో ఈ సినిమా రూపొందింది. బాక్సాఫీస్ వద్ద ఈ చిత్రం పరాజయం పొందింది. మల్లాది వెంకట కృష్ణమూర్తి రాసిన వెడ్డింగ్ బెల్ నవల ఆధారంగా రూపొందించబడిన గౌరి గణేష (1990) అనే కన్నడ సినిమాకి రిమేక్ ఇది.

 కథా నేపథ్యం 
గోల్‌మాల్ గోవిందం (రాజేంద్ర ప్రసాద్) చిన్నచిన్న మోసాలు చేస్తూ బతుకుతుంటాడు. ఒక రోజు, అతను ఉచిత వసతి, భోజనం కోసం ఆసుపత్రిగా వెలుతాడు. అక్కడ కుమారి (శ్రీ భాను) అనే అమ్మాయి గుండెపోటుతో మరణిస్తుంది. గోవిందం ఆమె వస్తువులను తీసుకొని వాటినుండి కొంత డబ్బు సంపాదించాలని నిర్ణయించుకుంటాడు. ఆ వస్తువులలో కుమారి డైరీని దొరుకుతుంది. తన జీవితాన్ని మార్చిన ముగ్గురు వ్యక్తుల గురించి కుమారి అందులో రాసింది. మొదటి వ్యక్తి ఆమె మాజీ బాస్ మన్మధరావు (గిరి బాబు), ఆమెను తనతో ఒకరోజు గడుపమన్నాడు. రెండవ వ్యక్తి రాజశేఖర్ (దిలీప్), తన తల్లిదండ్రులకు చూపించడానికి తన భార్యగా నటించాలని అందుకు బదులుగా ఆమెకు గుండె చికిత్స కోసం డబ్బులు ఇస్తానంటాడు. మూడవవ్యక్తి సుధాకర్ (సుధాకర్) రాజశేఖర్ స్నేహితుడు. తాగిన మైకంలో కుమారిని అనుభవించానని అనుకుంటాడు. నిజం ఏమిటంటే ఈ ముగ్గురిలో ఎవరికీ ఆమెతో శారీరక సంబంధం లేదు. ఈ ముగ్గురి నుండి డబ్బును తీపుకునేందుకు గోవిందం ఒక ప్రణాళికను రూపొందిస్తాడు. కుమారి ఒక కొడుకుకు జన్మనిచ్చిందని, అతనికి గోపాల్ అని పేరు పెట్టారని గోవిందం వారికి ఉత్తరాలు రాస్తాడు. ఆ ముగ్గురూ ఒకే రోజు గోవిందాన్ని కలవడానికి వస్తారు. దాంతో అనాథాశ్రమం నుండి గణపతి (మాస్టర్ ఆనంద్) అనే పిల్లవాడిని తీసుకువచ్చి గోల్‌మాల్ డ్రామా ఆడటం ప్రారంభిస్తాడు.

 నటవర్గం 

 రాజేంద్ర ప్రసాద్ ( గోల్‌మాల్ గోవిందం)
 అనూష (నటి) (విజయ)
 గొల్లపూడి మారుతీరావు (గోపాల కృష్ణయ్య చౌదరి)
 బేతా సుధాకర్ (సుధాకర్)
 గిరిబాబు (మన్మధరావు)
 దిలీప్ (రాజశేఖర్)
 చిలుకోటి కాశీ విశ్వనాథ్ (అనాథాశ్రమ వార్డెన్)
 కె.కె. శర్మ (శెట్టి)
 కృష్ణ చైతన్య (ఇంటి యజమాని)
 గాదిరాజు సుబ్బారావు (రౌడీ జగ్గడు)
 కళ్ళు చిదంబరం (గుండమ్మ భర్త)
 చిడతల అప్పారావు 
 శ్రీభాను (కుమారి)
 శ్రీదేవి (సుకన్య)
 విజయదుర్గ (పార్వతమ్మ)
 కల్పనా రాయ్
 వై. విజయ (గుండమ్మ)
 మాస్టర్ ఆనంద్ (గణపతి/గోపాల్/రాజశేఖర్)

 సాంకేతికవర్గం 
 చిత్రానువాదం, దర్శకత్వం: తాతినేని రామారావు
 నిర్మాత: ఎ.వి. సుబ్బారావు
 మాటలు: చిలుకోటి కాశీ విశ్వనాథ్
 కథ: మల్లాది వెంకట కృష్ణమూర్తి
 ఆధారం: గౌరి గణేష (1990)
 సంగీతం: కె. చక్రవర్తి
 ఛాయాగ్రహణం: హరి అనుమోలు
 కూర్పు: జె. కృష్ణస్వామి, బాలు
 నిర్మాణ సంస్థ: ప్రసాద్ ఆర్ట్ ప్రొడక్షన్

 పాటలు 

ఈ చిత్రానికి కె. చక్రవర్తి సంగీతం అందించాడు. సిరివెన్నెల సీతారామశాస్త్రి పాటలు రాశాడు. లియో ఆడియో కంపెనీ ద్వారా పాటలు విడుదలయ్యాయి.

 మూలాలు 

 ఇతర లంకెలు 

వర్గం:నవల ఆధారంగా తీసిన సినిమాలు
వర్గం:తెలుగు హాస్య సినిమాలు
వర్గం:1992 తెలుగు సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:చక్రవర్తి సంగీతం కూర్చిన పాటలు
వర్గం:గొల్లపూడి మారుతీరావు నటించిన సినిమాలు
వర్గం:సుధాకర్ నటించిన సినిమాలు
వర్గం:గిరిబాబు నటించిన సినిమాలు
వర్గం:కల్పనా రాయ్ నటించిన సినిమాలు
వర్గం:మల్లాది వెంకట కృష్ణమూర్తి రచనలు